બાળકો પરત્વે આકરાં થતાં પહેલાં વડીલોએ મનનો ઉઘાડ જાળવવાની જરૃર છે અને માતા-પિતાની પસંદગી સિવાયનું બાળકો જે કંઈ પણ વર્તન કરે એને અપરાધની વ્યાખ્યામાં મૂકવાની ઉતાવળ કરવા જેવી નથી અને જો એ જ પરિભાષા હોય તો આ દંપતીઓ પણ ક્યાં હજુ આજેય એમના વડીલોની સંપૂર્ણ આચારસંહિતાનું પાલન કરે છે? થઈ જ ન શકે, કારણ કે એ તો બહુ ઊંચા ગિરિશિખરો હોય છે. બાળકોનું પણ એમ જ કહેવાનું છે કે તમે કહો એટલે આ ફોન અમે મૂકી ન દઈએ, તમારે માટે જે અઘરું હોય, એ અમારે માટે થોડુંક તો અઘરું હોય કે નહીં? કે વધારે અઘરું હોય?